CELEX: 62021TB0161
Language: hu
Date: 2021-12-14 00:00:00
Title: T-161/21 és T161/21. AJ I. sz. ügy: A Törvényszék 2021. december 14-i végzése – McCord kontra Bizottság („Megsemmisítés iránti kereset – Intézményi mulasztás megállapítása iránti kereset – Bizonyos termékeknek az Unión kívülre történő kivitelét kiteli engedély bemutatásához kötő bizottsági rendelettervezet – A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás Észak-Írországról szóló jegyzőkönyve 16. cikke alapján a Covid-19-oltóanyagok Észak-Írországba irányuló kivitelét kiviteli engedély bemutatásához kötő európai bizottsági határozatjavaslat – Azon körülményekre vonatkozó közzétett stratégia hiánya, amelyekre tekintettel az Uniónak az említett jegyzőkönyv 16. cikkét végre kell hajtania – Részleges nyilvánvaló elfogadhatatlanság – Jogilag részben nyilvánvalóan megalapozatlan kereset”)

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/45
            
         
      A Törvényszék 2021. december 14-i végzése – McCord kontra Bizottság
      (T-161/21 és T161/21. AJ I. sz. ügy) (1)
      
      („Megsemmisítés iránti kereset - Intézményi mulasztás megállapítása iránti kereset - Bizonyos termékeknek az Unión kívülre történő kivitelét kiteli engedély bemutatásához kötő bizottsági rendelettervezet - A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás Észak-Írországról szóló jegyzőkönyve 16. cikke alapján a Covid-19-oltóanyagok Észak-Írországba irányuló kivitelét kiviteli engedély bemutatásához kötő európai bizottsági határozatjavaslat - Azon körülményekre vonatkozó közzétett stratégia hiánya, amelyekre tekintettel az Uniónak az említett jegyzőkönyv 16. cikkét végre kell hajtania - Részleges nyilvánvaló elfogadhatatlanság - Jogilag részben nyilvánvalóan megalapozatlan kereset”)
      (2022/C 119/63)
      Az eljárás nyelve: angol
      
         Felek
      
      
         Felperes: Raymond Irvine McCord (Belfast, Nagy-Britannia és Észak-Írország Egyesült Királysága) (képviselő: C. O’Hare, solicitor)
      
         Alperes: Európai Bizottság (képviselők: H. Krämer és F. Ronkes Agerbeek meghatalmazottak)
      
         Az ügy tárgya
      
      Egyfelől az EUMSZ 263. cikkre alapított és a többek között a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (HL 2019. CI 384, 1. o) Észak-Írországról szóló jegyzőkönyve 16. cikke értelmében a Covid-19-oltóanyagok Észak-Írországba irányuló kivitelét kiviteli engedély bemutatásához kötő 2021. január 29-i bizottsági rendelettervezet és az azon körülményekre vonatkozó stratégia közzétételét mellőző bizottsági határozat megsemmisítése iránti kérelem, amelyek esetén a Bizottság megindítja az említett jegyzőkönyv 16. cikke szerinti eljárást, másfelől az EUMSZ 265. cikkre alapított, annak megállapítása iránti kérelem, hogy a Bizottság jogellenesen elmulasztotta az erre vonatkozó stratégia elfogadását és közzétételét.
      
         A végzés rendelkező része
      
      
                  1)
               
               
                  A Törvényszék a keresetet mint nyilvánvalóan elfogadhatatlant és mint jogilag nyilvánvalóan megalapozatlant elutasítja.
               
            
                  2)
               
               
                  A Törvényszék a költségmentesség iránti kérelmet elutasítja.
               
            
                  3)
               
               
                  A Törvényszék Raymond Irvine McCordot kötelezi a költségek viselésére.
               
            
         (1)  HL C 252., 2021.6.28.